Vrou vermoor weke ná sy by polisie kla oor aanhouding in houtboksArgieffoto Sky News berig dat Sandra Kay Sutton (46) en haar seun, Zachary (17), dood aangetref is in hul huis in Clinton. Die polisie soek intussen na Sutton se voormalige kêrel, James Horn jr. (47), in verband met die moorde. Sutton het op 30 April aan die polisie gesê Horn het haar gereeld oor ŉ tydperk van vier maande in ŉ houtboks toegesluit. Horn is later van ontvoering en ander misdade aangekla, maar is sedertdien soek. Die boks waarin Sutton glo aangehou is, is 254 cm lank, 114 cm breed en 132 cm hoog. Volgens Sutton het Horn haar met ŉ mes gedwing om saam met hom die boks te bou. Sy is glo in die boks toegesluit as Horn nie by die huis was nie. Hy het haar glo met sy terugkeer uit die boks gehaal en gedwing om met hom seks te hê. Horn is ŉ geregistreerde seksoortreder weens skuldigbevindings in 1993. Hy is ook al skuldig bevind aan die ontvoering van sy vervreemde vrou en het 10 jaar gevangenisstraf uitgedien.